Azərbaycan sənətşünaslıq elmində xüsusi yeri olan alim\nƏməkdar incəsənət xadimi Ziyadxan Əliyevin anadan olmasının 70 illiyinə həsr olunmuş sərgi açılıb\nZiyadxan Əliyevin Azərbaycan sənətşünaslıq elmində xüsusi yeri var. O, 40 ildən çoxdur ki, təsviri sənətimizin müxtəlif sahələrini, onun inkişaf tendensiyalarını, ayrı-ayrı sənətkarların yaradıcılığını ardıcıl araşdırmaları ilə yerli və xarici ölkələrin mətbuatında təbliğ etməkdədir. Bu mənada ABŞ, Rumıniya, Rusiya, Ukrayna, Gürcüstan, İran, Qırğızıstan, Özbəkistan, Türkmənistan və Türkiyə mətbuatında çap olunan elmi-publisistik məqalələri qeyd etmək olar. O, hər zaman çox cəsarətli sənətşünas kimi əsl sənət fədailərindən yazıb.\nAZƏRTAC xəbər verir ki, bu fikirlər Əməkdar incəsənət xadimi, sənətşünaslıq üzrə fəlsəfə doktoru Ziyadxan Əliyevin anadan olmasının 70 illiyi münasibətilə Azərbaycan Rəssamlar İttifaqında açılmış sərgidə səslənib.\nTədbirdə çıxış edən Azərbaycan Rəssamlar İttifaqının sədri, Xalq rəssamı Fərhad Xəlilov Ziyadxan Əliyevin yaradıcılığından söz açıb. Bildirib ki, Ziyadxan Əliyev 20-dən çox monoqrafiyanın və yüzlərlə elmi-publisistik məqalənin müəllifidir. Z.Əliyev, həm də Azərbaycan Rəssamlar İttifaqının nəzdindəki “Tənqid və sənətşünaslıq” bölməsinin sədri kimi milli incəsənətimizi fəal şəkildə nəinki respublikamızda, onun sərhədlərindən çox-çox uzaqlarda da təbliğ etməkdədir.\nTədbirdə çıxış edən Azərbaycan Milli Elmlər Akademiyasının həqiqi üzvü, Azərbaycan Rəssamlıq Akademiyasının rektoru, Xalq rəssamı Ömər Eldarov, Miniatür Kitab Muzeyinin təsisçisi və yaradıcısı, Əməkdar mədəniyyət işçisi Zərifə Salahova, Mədəniyyət Nazirliyinin sektor müdiri Qalib Qasımov, Türkiyənin Azərbaycandakı səfirliyinin mədəniyyət və tanıtma müşaviri İrfan Çiftçi, şair-publisist Azər Abdulla və başqaları vurğulayıblar ki, Ziyadxan Əliyev müasir Azərbaycan sənətşünaslığında təsviri sənətin ən müxtəlif problemləri haqqında dolğun və ətraflı tədqiqat işi aparan, tədqiqatlarını çoxsaylı kitablar, məqalələr və kataloqlar şəklində ictimaiyyətə təqdim edən alim kimi tanınır. Ziyadxan Əliyev hər bir yeni işində axtarışlara meyilli olan və faktlara əsasən yeni söz deməyi bacaran sənətşünasdır.\nQeyd edilib ki, o, 1974-cü ildə Ə.Əzimzadə adına Azərbaycan Dövlət Rəssamlıq məktəbini fərqlənmə diplomu ilə bitirib. Sonra isə İ.Y.Repin adına Sankt-Peterburq Rəngkarlıq, Heykəltəraşlıq və Memarlıq İnstitutunun sənətşünaslıq fakültəsində (1976-1982) təhsil alıb. 1984-cü ildən Azərbaycan Rəssamlar İttifaqının, 1987-ci ildən isə bu təşkilatın Rəyasət Heyətinin üzvüdür.\nSənətşünaslıq fəaliyyətinə 1980-ci ildə Azərbaycan Dövlət İncəsənət Muzeyində başlayan Z.Əliyev, əvvəlcə elmi işçi, sonra isə “Qərbi Avropa və rus incəsənəti” elmi şöbəsinin müdiri vəzifəsində çalışıb. Burada 1993-cü ilə qədər davam edən fəaliyyəti dövründə dünya və milli təsviri sənətimizin öyrənilməsi, təbliği sahəsində səmərəli fəaliyyət göstərib. Həmin illərdə onun tədqiqatları sayəsində indiyə kimi elmə naməlum qalmış fransız barbizonçusu Jül Düprenin, rus impressionisti Konstantin Korovinin, holland rəssamı Frans Xalsın, flamand rəssamı Piter Klassın, məşhur Azərbaycan rəssamı usta Qənbər Qarabağinin və görkəmli memar Zivərbəy Əhmədbəyovun rəngkarlıq və qrafik əsərlərinin dəqiq atribusiya nəticəsində müəllifliyi müəyyən olunub. Qeyd edilib ki, bu cür uğurlu elmi atribusiyalar milli sənətşünaslığımızda və muzeyşünaslığımızda rast gəlinən nadir hadisələrdəndir.\nSənətşünas Ziyadxan Əliyev həm də təsviri sənətimizin müxtəlif sahələrinə aid çoxsaylı elmi və publisistik məqalələrin müəllifidir. O, hələ təhsil illərində “Qobustan” jurnalında “Şamaxının qədim abidələri” adlı ilk məqaləsini çap etdirməklə sənətşünaslıq elminə qədəm qoyub. Bundan sonra onun yüzdən çox elmi məqaləsi həm Azərbaycanda, həm də xarici dövlətlərin nüfuzlu jurnallarında dərc olunub.\nO, təsviri sənət sahəsində həm də bir çox elmi tapıntılara nail olmuş mütəxəssis kimi tanınır. Onun 1989-cu ildə nəşr olunmuş “Azərbaycan ekslibrisi” kitabı apardığı tədqiqatın nəticəsində işıq üzü görüb. Bu nəşrdə o, ilk ekslibrisin - kitab nişanının Avropadan da çox qabaq Şərqdə - Azərbaycanda yaradıldığını sübut edib. Bu yaddaqalan işdən sonra Ziyadxan Əliyev XIX əsr Azərbaycan təsviri incəsənətində öz möhtəşəm yaradıcılıq irsi qoymuş Mir Möhsün Nəvvabın yaradıcılığı haqqında kitab yazıb. “M.M.Nəvvabın rənglər aləmi” kitabında rəssamın təsviri sənət sahəsindəki bütün irsi ətraflı təhlil edilib.\nQeyd edilib ki, sənətşünasın təşəbbüsü və axtarışları nəticəsində hələ sovet dönəmində - 1989-cu ildə Azərbaycan Dövlət İncəsənət Muzeyində respublikada ilk dəfə olaraq xarici ölkələrdə yaşayan azərbaycanlı rəssamların əsərlərindən ibarət “Əzizim Vətən yaxşı...” adlı tarixi sərgi təşkil olunub.\nZiyadxan Əliyevin çoxsaylı kitabların və kataloq mətnlərinin müəllifi olduğunu bildirən natiqlər müəllifin Xalq rəssamı Səttar Bəhlulzadəyə həsr olunmuş “Sənətin Məcnunu” kitabını xüsusi qeyd ediblər. Səttar Bəhlulzadə yaradıcılığının öyrənilməsinə ömrünün 30 ilini həsr edən sənətşünasın yazdığı bu kitabı təqdirəlayiq tədqiqat əsəri kimi dəyərləndiriblər.\nZiyadxan Əliyevin bir alim kimi gənc sənətşünasların yetişməsində müstəsna xidmətləri olduğunu söyləyən çıxışçılar vurğulayıblar ki, o, hazırda elmi-pedaqoji fəaliyyətini davam etdirir. Bildirilib ki, uzun müddət Azərbaycan Dövlət Pedaqoji Universitetində, Azərbaycan Dövlət Mədəniyyət və İncəsənət Universitetində İncəsənət tarixi fənnindən dərs deyən Ziyadxan Əliyev hazırda Azərbaycan Dövlət Rəssamlıq Akademiyasında çalışır. O, müxtəlif elmi-nəzəri konfransların iştirakçısı və məruzəçisi olub, ölkəmizin sərhədlərindən çox-çox uzaqlarda təşkil olunan rəssamlıq sərgilərinin təşkilində yaxından iştirak edib.\nƏməkdar incəsənət xadimi Ziyadxan Əliyevin hazırda yeni-yeni mövzular üzərində işlədiyini söyləyən natiqlər onun qədim milli-mənəvi dəyərlərimizin indiyə qədər qaranlıq qalan səhifələrinə işıq sala biləcək axtarışları davam etdirəcəyinə və yeni tapıntılarla sənətşünaslıq elminə layiqli töhfələr verəcəyinə inamlarını ifadə ediblər.\nTədbir çərçivəsində Ziyadxan Əliyevin 70 illik yubileyinə həsr olunmuş “Sənətşünas taleyi” kitabının da təqdimatı olub. Kitaba sənətşünasın müxtəlif illərdə respublikamızın qəzet və jurnallarında çap olunmuş məqalələri və sənət haqqında fikirləri daxil edilib.\nTədbirin təşkilatçılarına və iştirakçılarına minnətdarlığını bildirən yubilyar bundan sonra da Azərbaycan rəssamlarının yaradıcılığına işıq salacaq yeni əsərlərlə sənətsevərlərin görüşünə gələcəyini söyləyib.\nSonra iştirakçılar Ziyadxan Əliyevin anadan olmasının 70 illiyi münasibətilə açılmış sərgi ilə tanış olublar.\nSərgidə sənətşünasın uzun illər haqqında yazdığı rəssamların ən dəyərli əsərləri nümayiş olunub.\nOxunub: 11070 |


Şəhid jurnalistlərin minaya düşdüyü yerdən dron görüntüləri -\nÇavuşoğlu Türkkiyəyə olunan yardımlardan danışdı - “Sağ olsun, Azərbaycan...”\nDünyaca məhşur “National Geographic” jurnalının tanınmış fotojurnalisti, Azərbaycan əsilli fransız fotoqraf Reza Deqati İnstagram səhifəsində Kəlbəcərdə minaya düşərək şəhid olan azərbaycanlı jurnalistlərlə bağlı paylaşım edib.\nTeleqraf.com xəbər verir ki, hadisə yerinə yollanan Deqati erməni hərbçilərin təxribatçı fəaliyyətlərini xatırladaraq Ermənistan rəhbərliyinin mina xəritələrini təhvil verməkdən boyun qaçırmaqla mülki əhalini təhlükə altında qoymasına diqqət çəkib.\n“İki azərbaycanlı jurnalist avtomobillərinin Ermənistan silahlı qüvvələrinin Qarabağda yerləşdirdikləri milyon minadan birinə düşməsi nəticəsində burada həlak olub. Ermənilər hərbi məğlubiyyətlərindən sonra ayrılmazdan əvvəl minlərlə mina və bomba tələləri qurublar. Bütün beynəlxalq müqavilələrə və Cenevrə Konvensiyasına qarşı olmaqla erməni rəhbərliyi minalar xəritələrini verməkdən imtina edir, xüsusi olaraq mülki əhali arasında yüzlərlə yeni ölümə və şikəstliyə səbəb olur, ərazinin yenidən qurmasını təxirə salmaqla qaçqınların qayıdışını gecikdirir”, - deyə Reza Deqati bildirib.\nTürkiyədə olan FHN qüvvələrinin fəaliyyəti yüksək qiymətləndirilir - Video\n3 Avqust 16:47


10:29 6 Dekabr 2019\nAzərbaycan Respublikası Gənclər Fondunun, Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin, bütün könüllü təşkilatların və hərəkatlarının iştirakı ilə həyata keçirilən “Azərbaycan Könüllülük Həftəsi” 4 dekabr tarixində “TəbiətimİZ” kampaniyası ilə davam edib. Gənclər Fondu və Dövlət Agentliyi ilə birgə İDEA İctimai Birliyi də “TəbiətimİZ” sosial aksiyasına əsas tərəfdaş olaraq qoşulub.\nGənclər Fondundan Trend-ə verilən məlumata görə, “TəbiətimİZ” kampaniyası çərçivəsində 5000 nəfərdən çox könüllünün iştirakı ilə 10 şəhər və rayonda təmizlik aksiyaları həyata keçirilib. Əvvəlcə bütün könüllülər komandalara bölünüb, həyata keçiriləcək işlər barədə onlara ətraflı izahat verilib. Aksiyalar çərçivəsində çirklənmiş ərazilər, dəniz və çay sahilləri, gəzinti və istirahət yerləri, tarixi və təbiət abidələrinin ətrafı tullantılardan təmizlənib.\nBu işlərdən əlavə olaraq, 40 heyvansevər gənc könüllü bir araya gələrək İDEA Heyvanlara Qayğı mərkəzini ziyarət edib. İDEA İctimai Birliyinin təsisçisi Leyla Əliyevanın təşəbbüsü ilə yaradılan Mərkəzin missiyası heyvanların rifah və sağlamlığını yaxşılaşdırmaq, sterilizasiya yolu ilə Bakı və onun ətraflarında sahibsiz heyvanların sayını tənzimləmək, eləcə də zoonoz və parazitik infeksiyaların yayılmasının və beləliklə, ətraf mühitə və insanların sağlamlığına zərərli təsirlərin qarşısını almaq, eləcə də heyvanlara qarşı humanist və məsuliyyətli yanaşmanı təşviq etməkdən ibarətdir.\nKönüllülərin ziyarətinin məqsədi Mərkəzin fəaliyyətini dəstəkləyərək, cəmiyyətdə heyvanlara, xüsusilə sahibsiz heyvanlara münasibətdə pozitiv yanaşmanı və onların rifahının yaxşılaşdırılmasının əhəmiyyəti haqqında məlumatlılığı artırmaqdan ibarətdır. Mərkəzin əməkdaşları könüllüləri düzgün yönləndirmək üçün onları görə biləcəkləri işlər və təhlükəsizlik qaydaları ilə bağlı məlumatlandırıb və könüllülərin fəaliyyəti zamanı onlara köməklik göstəriblər.\n“Azərbaycan Könüllülük Həftəsi” 9 dekabradək bütün ölkəni əhatə edən tədbirlərlə davam edəcək. Artıq “ŞəhidimİZ”, “VətənimİZ”, “Könüllülük sərhəd tanımır!” devizi ilə keçirilən kampaniya və aksiyalarda minlərlə gənc könüllü iştirak edib.\n5 dekabrda təşkil ediləcək Azərbaycan Könüllülərinin Həmrəylik Forumunda və xüsusi konsert-əyləncə proqramında minlərlə gəncin iştirakı gözlənilir. Həftənin ən fəal 300 könüllüsü isə 4 günlük qış düşərgəsində faydalı istirahət və əyləncə, şəxsi inkişaf imkanı əldə edəcək.\nXəbərin orijinal ünvanı: https://az.trend.az/azerbaijan/society/3159627.html\nİDEA İctimai Birliyi TəbiətimİZ sosial aksiyasına əsas tərəfdaş olaraq qoşulub FOTO\n07 Dekabr 2021 20:48\n07 Dekabr 2021 20:37\n07 Dekabr 2021 22:45


Sürücülərin nəzərinə: Bu yol açıldı » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nSürücülərin nəzərinə: Bu yol açıldı\nAzərbaycan Avtomobil Yolları Dövlət Agentliyi (AAYDA) tərəfindən paytaxtın nəqliyyat sistemində mühüm əhəmiyyətə malik küçə və prospektlərində təmir-tikinti işləri davam etdirilir.\nAgentlikdən Sfera.az-a verilən məlumata görə, vətəndaşların rahat gediş-gəlişini təmin etmək, o cümlədən nəqliyyat sıxlığının azaldılması istiqamətində dövlət başçısının tapşırıq və sərəncamlarına əsasən, Binəqədi rayonu, Biləcəri qəsəbəsi Ordubadi və Xurşudbanu Natəvan küçələrində, həmçinin Yəhya Hüseynov küçəsinin bir hissəsində yenidənqurma işləri aparılaraq yekunlaşdırılıb.\nKüçələrin uzun müddət əsaslı şəkildə təmir olunmadan istismar olunması nəticəsində yol boyu çalalar və torşəkilli çatlar əmələ gəlmişdi. Bu isə gediş-gəlişdə problemlərə səbəb olurdu. Vətəndaşların rahat gediş-gəlişini təmin etmək üçün AAYDA tərəfindən ümumi uzunluğu 5.2 km, eni isə ortalama 16 metr olan yol boyu tərtib olunmuş qrafikə uyğun və texnoloji ardıcıllıqla yenidənqurma və bərpa işləri həyata keçirib.\n"İnşaat Norma və Qaydaları”nın tələblərinə əsasən daha sonra yola 2 qat olmaqla yeni asfalt-beton örtüyünün döşənməsi işləri görülüb. Asfaltlanma işləri ümumilikdə 80 min kv. m-dən artıq sahəni əhatə edib.\nBundan başqa, aparılan yenidənqurma zamanı səth sularının yolun hərəkət hissəsindən kənarlaşdırılması üçün mövcud yağış-kanaliasiya sistemi də yenidən bərpa olunub, zəruri olan yerlərdə yeni sistem qurularaq yağış barmaqlıqları quraşdırılıb, kommunikasiya xətlərinin baxış qapaqları dəyişdirilib, küçə boyu piyadaların rahat gediş-gəlişi üçün mövcud piyada səkiləri yenidən qurulub, kənarlarına yeni səki daşları düzülüb.\nBu məhsulların qiyməti ucuzlaşdı - SİYAHI\nAna uşaqları ilə birlikdə evdən qaçdı\nSezen Aksuya ağır itki - FOTO\nTürkiyədə Nəsimiyə həsr olunan xatirə pulu buraxıldı - FOTO\nİstirahətə gələni bıçaqlayıb pulunu apardılar\nXaricə olan borcumuz açıqlandı\nSüpürgəçilər ölümdən döndü - VİDEO\nSürücülərə isti hava ilə bağlı xəbərdarlıq\nRüşvətxorları ifşa edən şəxslər mükafatlandırılacaqlar\nRusiyadan gələn "Mercedes"də bunlar aşkarladı - VİDEO\nDeputat "razborka"ya görə tutulan oğlunu həbsdən çıxartdırmaq istəyir\nAygün Kazımova konsertdə az qala yanacaqdı - VİDEO\nFatimə həyat yoldaşına bağ evində xəyanət edib?


UNEC voleybol komandası Azərbaycan Super Liqasına vəsiqə qazandı\nAprelin 14-də Azərbaycan Dövlət İqtisad Universitetinin (UNEC) idman zalında qadın voleybolçular arasında birici Liqa Yarışlarına yekun vurulub.\nGoal.az xəbər verir ki, final mərhələsində əvvəlcə üçüncü yer uğrunda görüşdə “Xətai” və “Gəncə” komandaları üz-üzə gəliblər. Rəqibini 3:1 hesabı ilə məğlub edən “Xətai” komandası yarışın bürünc medalına sahib olub.\nFinal görüşündə UNEC və “Azərreyl” komandaları qarşılaşıblar. Maraqlı idman mübarizəsi şəraitində keçən oyunda UNEC 3:0 hesabı ilə üstün gələrək yarışın qalibi adını qazanıb. Həmçinin universitet təmsilçisi Azərbaycan Super Liqasına vəsiqə əldə edib.\nOyunlar başa çatdıqdan sonra mükafatlandırma mərasimi təşkil olunub. UNEC-in rektoru, professor Ədalət Muradov mükafatçıları təbrik edərək, onlara gələcək yarışlarda uğurlar arzulayıb.\nRektor qeyd edib ki, oyun gərgin və maraqlı şəraitdə keçib: “UNEC komandasını çempionluq münasibətilə təbrik edirəm. Azərbaycan Super Liqasına vəsiqə qazanan UNEC-in heyətinin gücləndirilməsi istiqamətində əlimizdən gələni edəcəyik. İnanıram ki, UNEC növbəti mövsümdə də uğurla çıxış edib azarkeşləri sevindirəcək”.\nMərasimdə Ə. Muradovla yanaşı, Azərbaycan Voleybol Federasiyasının prezidentinin müşaviri Əbülfəz Hüseynov, UNEC-in prorektoru Mikayıl Zeynalov, UNEC-in idman klubunun sədri Mahmud Mustafayev, federasiyanın mətbuat katibi Şəfəq Kərimova və digərləri iştirak edərək qaliblərə medalları təqdim ediblər\nJuventus-dan Manchester United-ə\nReal Madrid Marselonun əvəzləyicisini tapdı\nLiverpool - Atletico Madrid matçının koronavirus təsiri bilindi\nVillian İtaliya nəhənginin hədəfində\nGötze 4 İtaliya klubunun hədəfində\nİquain Premyer Liqa klublarının hədəfində\n"Qazandığım bütün pulları narkotikə xərcləyirdim"


İntel Azərbaycanla əməkdaşlıqda yeni təşəbbüslərlə çıxış edir\nTelekommunikasiya 5 İyun 2008 17:19 (UTC+04:00)\nAzərbaycan, Bakı, 05 iyun/ Trend / Bu gün İntel Korporasiyası Direktorlar Şurasının sədri Kreyq Barret (Craig Barrett) özünün Azərbaycana birinci səfəri zamanı İntel-in Azərbaycanın Rabitə və İnformasiya Texnologiyaları Nazirliyi ilə əməkdaşlıqda bir sıra təşəbbüslərə başladığını elan edib.\nŞirkətin məlumatında bildirilir ki, İntel Korporasiyası və Azərbaycan hökuməti iyunun 5-də Bakıda imzalanmış saziş çərçivəsində, təhsil, yüksəksürətli naqilsiz kommunikasiyalar, rəqəmli səhiyyə metodları və yüksəksəmərəli hesablamalar sahələrində informasiya və kommunikasiya texnologiyalarının tətbiqinin genişləndirilməsi üzərində birgə işləyəcəklər.\nSaziş yeni təhsil təşəbbüslərinə başlamağa və naqilsiz texnologiyaları inkişaf etdirməyə imkan verəcək.\nİntel Korporasiyası 2009-cu ildə Azərbaycan məktəblərinə 1 min Classmate PC tədris kompüterlərini - İntel texnologiyaları bazasında xüsusi olaraq tədris prosesində istifadə üçün nəzərdə tutulmuş ucuz çoxfunksiyalı noutbuk verməyi planlaşdırır. Bundan əlavə, İntel korporasiyası xüsusi olaraq müəllimlər üçün yeni təhsil sisteminin tətbiqinə yönəlmiş tədris proqramı keçirmək, həmçinin, sertifikatlaşdırma və tədris sistemlərinin mətkəblərə çatdırılması üzrə xidmətlərin haqqını ödəməyi planlaşdırır.\nMüəllimlər üçün tədris proqramı İntel-in 2006-cı ildə Azərbaycanda informasiya və telekommunikasiya texnologiyalarının təhsil prosesinin optimallaşdırılması üçün inteqrasiya metodları haqqında müəllimlərə biliklərin verilməsinə yönəlmiş "Gələcək üçün təhsil" (İntel Teach) proqramının reallaşdırılmasının gedişində əldə olunan nəticələrə əsaslanıb. Hazırda bu peşəkar inkişaf proqramı çərçivəsində iki mindən çox Azərbaycan müəllimi hazırlanıb. Bu gün imzalanan sazişə İntel-in 2008-2010-cu illərdə Azərbaycanın bütün müəllimlərinin 40 faizini əhatə edəcək "Gələcək üçün təhsil" proqramının genişləndirilməsi və proqrama Azərbaycanın pedaqoji institutlarında müəllimlərin öyrədilməsi planının əlavə edilməsi daxildir.\nSınaq layihənin dəstəklənməsi üçün prezident administrasiyası, Rabitə Nazirliyi və İntel korporasiyası tərəfindən işçi komitə formalaşdırılacaq. Bundan əlavə, İntel və hökumət üzvləri İntel-in "Gələcək üçün təhsil" proqramı çərçivəsində müəllimlərin informasiya və telekommunikasiya texnologiyası sahəsində peşəkar hazırlanmasını təşkil etməyi planlaşdırırlar. Bu günkü sazişdə göstərilmiş əlavə təşəbbüslərə rəqəmli texnologiyaların yayılması üzrə 2008-2012-ci illərə hesablanmış Milli Proqramın yaradılması daxildir.\nİntel Azərbaycan ərazisində İnternetə çıxışın asanlaşdırılması məqsədilə, milli təhsil sistemi üçün naqilsiz rabitənin təmin edilməsi üzrə layihələrə cəlb olunmuş telekommunikasiya xidmətləri tədarükçülərinə əlverişli şəraitin yaradılması işində hökumətlə əməkdaşlıq edəcək. Bu səylər Wi-Fi və WiMAX kimi yüksəksürətli naqilsiz texnologiyaların yayılmasına yönələcək.\nBarret Azərbaycana Intel World Ahead proqramının nümayəndəsi və BMT-nin informasiya və telekommunikasiya texnologiyaları və inkişaf üzrə Qlobal Alyansının (United Nations Global Alliance for ICT and Development, UN GAID) rəhbəri kimi baş çəkib. Barret bu həftənin əvvəlində Rusiya və Qazaxıstanda olub, sabah isə Dünya İqtisadi Forumu və forum çərçivəsində keçriləcək Rusiya şirkətləri prezidentlərinin Dəyirmi masasında iştirak etmək üçün Sankt-Peterburqa yola düşəcək.


Bakıda sürücülər arasında yumruq davası - VİDEO\nBakıda minik avtomobili ilə avtobus sürücüsü mübahisə edib. Sözlə başlayan mübahisə daha sonra əlbəyaxa davaya çevrilib.\nYeniavaz.com Xezerxeber.az istinadən bildirir ki, hadisə gecə saatlarında paytaxtın Xətai rayonu ''Əhmədli'' metrostansiyası yaxınlığında baş verib. Davanı isə yaxınlıqda yaşayan sakinlərdən biri mobil telefonla çəkərək sosial şəbəklərdə paylaşıb.\nMəlumata görə, minik avtomobilinin sürücüsü ''Əhmədli'' metrostansiyası yaxınlığından ''Xəzər Univermağ''ı istiqamətində qanunsuz fəaliyyət göstərən nömrəsiz avtobus sürücüsü Bayram adlı şəxsə yolu bağlamasını irad tutub. Bu zaman hər iki sürücü dava edib. Dava zamanı minik maşınının sürücüsü Bayramı döyüb. Ətrafda olan insanların müdaxiləsindən sonra onları ayırmaq mümkün olub. Ərazidə olan avtobus sürücüləri iddia edirlər ki, günah minik maşınının sürücüsündə olub.\nXətai rayon Polis İdarəsindən verilən məlumata görə, minik avtomobilinin sürücüsü barədə "giriş qadağandır" nişanının tələbini pozduğu üçün inzibati qaydada cərimə tətbiq edilib. O ki qaldı ''Əhmədli'' metrostansiyası yaxınlığından ''Xəzər Univermağ''ı istiqamətində qanunsuz fəaliyyət göstərən nömrəsiz avtobusların fəaliyyətinə, Bakı Nəqliyyat Agentliyindən bildirilib ki, buna onlar nəzarət etmir.